Pilotgjennomføring+-+Naturgeografi


 * Høgskolen i Nord-Trøndelag - Pilot 2, Naturgeografi**

Naturgeografi (15 studiepoeng) [| http://www.hint.no/content/view/full/24433] tilbys som en del av Årsstudiet i geografi [] I år er det totalt 75 studenter som tar dette faget med 45 nettstudenter og 30 studenter som i tillegg til nettundervisning også har forelesning på campus. Faget består av tre delemner - geologi, vegetasjon og klima. Vi har tilsammen tre innleveringer, tre flervalgstester som hver teller 20% av sluttkarakteren. Tillegg er det en mappeeksamen helt til slutt i mars 2010 som teller 40% av sluttkarakteren.


 * Læringsutbytte i faget.**

GEO102 Naturgeografi ved HiNT består av tre fagemner - vegetasjonsgeografi, geologi og klima. Det er en innleveringsoppgave og en deleksamen (flervalgstest) for hvert deltema i tillegg til en mappeeksamen med utvalgte oppgaver fra innleveringene til slutt i faget.

Læringsutbytte i vegetasjonsgeografi:
 * Grunnleggende økologi - forstå samspillet mellom ulike arter og hvordan det ytre miljø som klima, jordsmonn, berggrunn og landformer virker inn på plantenes livsmiljø.
 * Forstå forskjellen mellom soner, seksjoner og vegetasjonsgeografiske regioner i Norge.
 * Ha kjennskap til en del viktige naturtyper som ulike myrtyper, kystlynghei, boreal regnskog, norsk edelløvskog, kalkfuruskog, vegetasjon på kalkberg...
 * Ha kjennskap til en del viktige indikatorarter.
 * Kunne beskrive/drøfte vegetasjon på et lokalt område
 * Ha god oversikt over de globale vegetasjonsgeografiske regioner og de miljømessige forutsetningene for dem.

Læringsutbytte i geologi:
 * Kunne forklare hvordan de store landformene som fjellkjeder og havområder er dannet og hvordan de endres over tid:
 * Gjøre rede for:
 * platetektonikk og den kaledonske fjellkjede
 * forvitring og erosjon
 * bergarter - typer og dannelse
 * Norges berggrunn i hovedtrek
 * Forklare hvordan ytre prosesser som rennende vann, vær og vind og istid former landskapet.
 * Kunne beskrive løsmassene i Norge: hvordan er dannet, hvor de ligger i terrenget, sammensetning og noe om hvilke egenskaper de har for utnyttelse.
 * Må kunne hovedtypene av jordsmonn, forstå dannelseprosessene og i grove trekk si noe om forskjellene mellom dem.

Læringsutbytte i klima:
 * Må ha oversikt over de viktigste faktorene som styrer fordelingen av solas innstråling på jorda: jordas bane rundt sola, strålingsvinkel, refleksjon, absorpsjon, jordaksens skråstilling og rotasjon.
 * Kunne gjengi oppbyggingen av atmosfæren og forstå den funksjoner som temperaturgradienter, ozonlag og drivhuseffekt.
 * Kunne forklare det globale vindsystemet og vise til hvordan det påvirker jordas klimatyper.
 * Kunne forklare værsystemer, temperaturvariasjoner, høytrykk, lavtrykk, luftfuktighet, nedbørstyper og adiabatiske prosesser.
 * Kunne forklare menneskeskapt drivhuseffekt og gjøre rede for/diskutere mulige globale konsekvenser.
 * Oversikt over de ulike globale klimasonene.


 * Medstudentvurdering.**


 * Av tre innleveringene fikk studentene vurdere og gi hverandre tilbakemelding på en av dem. Klassen ble delt i grupper med ca fire studenter i hver gruppe. Etter innlevering fikk studentene en tidsfrist på 14 dager med å gi tilbakemelding og en anslagsvis karakter til de andre tre på gruppa. Retningslinjene for tilbakemeldingen var at de skulle se etter noe positivt å si om besvarelsen, noe negativt og forslag til forbedringer. **


 * De aller fleste gjennomførte oppdraget, og det har vært ulike typer reaksjon fra studentene. Først var det stor forvirring rundt det tekniske med Fronter. Fronter er ikke tilrettelagt for denne typen aktivitet, og vi måtte finne alternative løsninger som kanskje ikke var like enkel å forstå som de andre funksjonene i denne læringsplattformen. I andre omgang kom det tilbakemeldinger om at de var veldig usikre på å gi vurdering til medstudenter uten først å ha en fasit på svarene. En del var også betenkt over å yte sitt beste når den samme oppgaven kunne brukes i mappeeksamen på sluttvurderingen i faget. En del syntes dettte kunne være litt skummelt og utleverende, men en del ga også tilbakemelding om at det at det var greit å kunne se på andre sine innleveringer. **
 * På siste samling nå første uka i januar var konklusjonen fra de fleste at det hadde vært en god del merarbeid, men de hadde lært veldig mye av prosessen. Det var uttalelser som "Det var interessant å se på hvilken måte andre hadde bygd opp besvarelsen som var helt forskjellig fra det de selv hadde gjort", det var tema de selv ikke hadde tenkt på som andre hadde tatt med og de hadde lært en del nye fakta. Dessuten syntes en del at det ga en bedre forståelse av oppgaveskriving når de leste gjennom flere av de andre sine besvarelser. **


 * På neste innlevering (frist 22. februar) har studentene fått i oppdrag å gi en refleksjon på læringseffekten og erfaringerved en slik medstudentvurdering. **